text: viðmerkingarMest lisnu nudlarnir í 2014 - NUDLAR on Ein gongutúr við sjóvarmálanMest lisnu nudlarnir í 2014 - NUDLAR on Eg havi álit á føroyingumMest lisnu nudlarnir í 2014 - NUDLAR on Søgan um MC-Hár – Fyrstu áriniMest lisnu nudlarnir í 2014 - NUDLAR on Lisbeth er ordiligt fólkMest lisnu nudlarnir í 2014 - NUDLAR on Við Anthony í oyrunum og Agga í huganum
text: #000002
text: Guðrun og Guðrun gera um seg á heimsmarknaðinum
text: #000004
text: Gomlu stjørnumynstrini í nýggjari útgávu hava gjørt Guðruna og Guðruna til eitt sterkt brand, ið ger um seg í Tokyo, Milano og París, í síðstu viku gjørdu føroysku sniðini innrás í London.
text: #000005
text: Guðrun Ludvíg, ið er kreativa helvtin av Guðruni og Guðruni, var væl nøgd við Funky Faroe Islands tiltakið, ið hon helt vera sera professionelt fyriskipað.
text: #000006
text: – Hetta eigur Annleyg á Menningarstovuni at fáa rós fyri, segði Guðrun og helt fram:
text: #000007
text: – Týsdagurin var góður, og eg fekk váttað, at vit eru á rættari leið. Tey við pallborðið prátaðu um at fáa sær ein partnara, ið tók sær av teimum pørtunum av virkseminum, sum ikki hevði við design at gera, og hetta er akkurát tað, sum eg og Guðrun gera. Hin Guðrun fer nú upp til at arbeiða fulla tíð við okkara virksemi.
text: #000008
text: Guðrun Ludvíg kom til Funky Faroe Island í London beinleiðis úr París, har hon hevði sýnt fram á Tranoi, ið er tann viktigasta messan á Paris Fashion Week. Fyri at sleppa við skal eitt upptøkupanel velja teg. Harafturat er messan sera dýr at luttaka á. Men fyri Guðrun og Guðrun er hetta eitt natúrligt stig.
text: #000009
text: – Eg var sjálv í Milano í sambandi við hetta, og tað er øgiliga stuttligt, at sleppa við í eitt sovorðið blað, sigur Guðrun.
text: #000012
text: Á mótasýningini í London vístu Guðrun og Guðrun fram eitt bland av summar- og vetrarvørum.
text: #000015
text: – Hetta var fyri at vísa okkara bílæt – hvat tað er sum vit hava at bjóða. Men okkara sterkasta síða er vetur. Vit arbeiða við tí løttu fløtu bindingini. Míni snið byggja á tey gomlu føroysku mynstrini. Eg taki gamla stjørnumynstrið og geri eina nýggja dagførda útgávu av tí, og hetta vekir ans uttanlands. Á Tranoi messuni í París var nógv diskussión um stjørnutroyggjurnar, greiðir Guðrun frá.
text: #000016
text: Føroyski marknaðurin er spakuliga eisini komin við, og hetta gleðir Guðruna.
text: #000017
text: – Í byrjanini, tyktist fólk at hugsa, hatta kunnu vit binda sjálvi, og tí vildu tey ikki keypa okkara troyggjur. Men hetta er broytt eitt sindur. Eg upplivdi tildømis, at ein kona og dóttur hennara komu inn og keyptu eina stjørnutroyggju. Mamman hevði boðið dóttrini, at hon kundi binda henni troyggjuna, men dótturin vildi hava eina originala Guðrun og Guðrun troyggju. Tá hugsaði eg YES!
text: #000018
text: Jóhanna av Steinum sleppur ikki inn á London Fashion Week sum áskoðari, so tá onkur sigur, at hon kundi sýnt fram har, er hon sannførd um, at betri kompliment kundi hon ikki fingið.
text: #000022
text: Jóhanna av Steinum var nógv minst viðurkenda navnið av føroysku sniðgevunum, ið sýndu fram á Funky Faroe Islands. Hóast hetta vóru nøkur av sniðunum hjá Jóhannu av mótatíðindakvinnuni Wendy Scott tikin fram sum verandi millum tey bestu hendan dagin, og hon helt at okkurt av teimum kundi farið beint á London Fashion Week.
text: #000023
text: – Vanliga sleppa fólk sum eg, slettis ikki framat hesum fólkum. Eg sleppi til dømis ikki inn á London Fashion Week sum áskoðari, og tá ein kvinna sum Wendy Scott sigur, at eg kundi sýnt fram har, so er tað ordiliga gott. Eg haldi ikki eg kann fáa betri kompliment. Vanliga fær man ikki feedback uppá síni design, so hetta er stórt fyri meg, greiðir Jóhanna frá.
text: #000025
text: – Eg havi ein nokkso kommersiellan stíl. Fólk skal kunna vera í klæðunum, sum eg geri. Alt er bundið, so nógv arbeiði er av tí, so tí vil eg sleppa av við tað, sum eg geri, greiður Jóhanna frá.
text: #000027
text: Umleið helvtin av klæðunum, ið Jóhanna sýndi fram í London var bundin við hond, hin helvtin við maskinu.
text: #000028
text: – Eg vil vil gjarna brúka binding til okkurt annað enn vetrartroyggjur, gera okkurt, sum er eitt sindur meira elegant.
text: #000029
text: Jóhanna lesur á St. Martins sniðgevanar skúlanum og er júst byrja á síðsta árið har. Hon hevur grundútbúgving av London College Of Fashion. Í næstum ferð hon undir kollektiónina, ið er hennara síðsta verkætlan á skúlanum, um henda kollektíon er nóg góð, so sleppur hon við á eina mótasýning, nakað ið Jóhanna vónar. Síðan skal avgerast, hvat hon víðari ger.
text: #000030
text: – Eg fekk eitt sindur burtur úr, eg kendi øll støðini og fólkið, ið tey tosaðu um við pallborðið. Serliga áhugavert var at hitta Hilary Riva (ið er forkvinna í British Fashion Council og høvuðsfyriskipari av London Fashion Week), og hoyra “first hand” hvussu tú gert, sigur Jóhanna.
text: #000032
text: Hon heldur ráðstevnuna vera eitt sera jaligt átak, og gott er at onkur setur fokus á okkurt annað enn t.d. fótbólt heldur hon, stutt sagt metur hon, hetta vera eitt fantastiskt tiltak.
text: #000033
text: Barbara í Gongini kom til London at luttaka á Funky Faroe Islands, beinleiðis úr París, har hon hevði sýnt fram á Zipzone Gallery beint undir Eiffel torninum. Har sýndi Barbara fram saman við nøkrum av teimum meira progressivu nøvnunum á heimsins størstu mótaviku. M.a. dananum Jens Laugesen, ið fekk heiðursløn frá fronsku delegatiónini, sum týdningarmiklasti sniðgevi á á mótavikuni.
text: #000036
text: – Eg arbeiðið við eini smalari linju til ein smalan málbólk, sigur Barbara um sniðini, ið hon sýndi fram bæði í París og London og heldur fram:
text: #000037
text: – Mítt vørumerki er at binda og flætta ymisk tekstilir saman, og at brúka rættiliga heftiga styling. Hetta sást millum annað á stóru og villu hárstýlingini við eitt nú balónum og pútum í hárunum á modellunum.
text: #000038
text: Barbara heldur ikki, at tær nýtist at kategorisera móta í millum brúkbarheit og list, eins og onkur róði fram ímóti á pallborðsfundinum.
text: #000039
text: Barbara sigur tó, at hennara áhugi liggur ikki í at vinna nógvan pening upp á síni snið:
text: #000040
text: – Eg vil tilføra okkurt nýtt til mótan, og lagið meg ikki eftir marknaðarkreftunum, sigur hon.
text: #000041
text: Barbara ferðast í yvirhálingarbreytini, og er uppi ímóti teimum stóru sniðgevunum, hetta skapar virðing fyri hennara arbeiði, men teir stóru eru fíggjarliga sterkir, og kunnu lætt útkonkurera hana. Tí tekur hon eina sesong í senn.
text: #000042
text: Hon er sera væl nøgd við tiltakið, ið menningarstovan hevur skipað fyri í London.
text: #000044
text: – Hetta er so forbiðið gott! Vit designarar hava ikki miðlar til at skipa fyri tílíkum tiltøkum. Funky Faroe Islands hevur givið okkum beinleiðis atgongd inn í enska mótaheimin, ein hurð er blivin sparka inn, og hetta verður ikki gloymt, sigur Barbara í Gongini um tiltakið.
text: #000045